laion/Wikipedia-Exotic huggingface dataset:
התכלות

התכלות היא התפרקות כימית של חומר בידי חיידקים או יצורים חד תאיים אחרים. המושג מקושר לרוב לתחום האקולוגיה, טיפול בפסולת, ביו רפואה, ואיכות הסביבה. כיום תופס תאוצה השימוש בחומרים שמתכלים במהרה במקום בחומרים שקצב ההתכלות שלהם איטי, כגון שקיות אשפה מתכלות במקום שקיות פלסטיק. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. הפרק קצר ולא ממצה את הנושא די הצורך. ניתנה סיבה אחת מתוך סיבות רבות מאוד. האדם פולט לסביבה אשפה רבה, שגורמת לזיהום הסביבה. שימוש בחומרים מתכלים מפחית את כמות הפסולת המצטברת והנזקים שנגרמים ממנה, ובכך תורם לאיכות הסביבה. דוגמה ידועה לנזק סביבתי שנגרם בשל פסולת שמושלכת בידי האדם היא מוות של צבי ים כתוצאה מאכילת שקיות פלסטיק. צבי ים בסביבתם הטבעית ניזונים ממדוזות, ואילו שקית פלסטיק שמצויה בתוך מי הים נראית לצב ים כמו מדוזה. לכן, צבי ים רבים מתפתים לאכול שקיות פלסטיק, ומתים כתוצאה מחסימת מערכת העיכול. בניגוד לשקית פלסטיק, שקית שמתכלה במהרה סביר שתעוכל במערכת העיכול של צב הים, ובכך הצב יפלוט אותה ממערכת העיכול שלו ויישאר בחיים. זאת אם השקית לא תתכלה (חלקית או לחלוטין) בטרם נאכלה בידי צב הים. מוצרים העשויים מחומר המתכלה מהר מתקלקלים או יוצאים מכלל שימוש תוך זמן קצר יחסית, ומחייבים הפקה של כמות גדולה יותר של מוצרים חלופיים וניצול רב יותר של משאבים. כך למשל, בעוד שבשקית ניילון ניתן לעשות שימוש חוזר, בשקית נייר זה לא תמיד ניתן וייצור הנייר הנדרש מגביר את כריתת היערות. בנוסף, מוצרים העשויים מחומרים המתכלים מהר נזרקים בתכיפות גדולה יותר לאשפה ובכך מגדילים את כמות הפסולת. לדוגמה, שימוש בכוס זכוכית, שאינה מתכלה, יכול להימשך לאורך שנים רבות, בעוד ששימוש בכוסות נייר מחייב החלפה תדירה של הכוסות. זמן ההתכלות תלוי בתנאי הסביבה - לחות, טמפרטורה, קרינת שמש, זמינות חמצן ועוד. בתנאים שנבדקו, זמני ההתכלות המוערכים לחומרים שונים הם: ערך מורחב – קומפוסט האדם מנצל את תופעת ההתכלות לשם ייצור קומפוסט. בהינתן תנאים מסוימים, חומרים אורגניים מתכלים והופכים לקומפוסט, שהוא סוג של דשן. השימוש בקומפוסט נפוץ מאוד בחקלאות ובגינות פרטיות. עם זאת, לא כל חומר מתכלה הוא חומר שיכול להפוך לקומפוסט - ישנם חומרים המתכלים ואינם הופכים לקומפוסט. זיהום הסביבה התיישנות (כלכלה) מדיה וקבצים בנושא התכלות בוויקישיתוף האם השקיות המתכלות באמת מתכלות? שופרסל מציגה לראשונה בישראל שקית פלסטיק מתכלה מאליה, מעריב, 8 בפברואר 1990 פירוק ביולוגי, דף שער בספרייה הלאומית מהם חומרים מתכלים?, באתר "פורטל מיחזור", 27 בנובמבר 2012 במקורות שונים נאמר כי אין זמן התכלות כלל זמני התכלות חומרים, תמיר.
ויזארדס

האם התכוונתם ל... מכשפי החוף – באנגלית "ויזארדס", חברה לייצור משחקי פנטזיה ומדע בדיוני וושינגטון ויזארדס – קבוצת כדורסל מוושינגטון, ארצות הברית
החזית המזרחית

האם התכוונתם ל... החזית המזרחית במלחמת העולם הראשונה – זירת קרבות במזרח אירופה במהלך מלחמת העולם הראשונה החזית המזרחית במלחמת העולם השנייה – זירת קרבות במזרח אירופה במהלך מלחמת העולם השנייה החזית המזרחית במלחמת האזרחים ברוסיה – זירת קרבות במלחמת האזרחים ברוסיה החזית המזרחית (תנועה) – תנועת מחאה של אנשי רוח ישראלים מזרחיים
גינון אנכי

גינון אנכי (נקרא גם: גינון ורטיקלי) הוא גינון במישור ניצב לקרקע, או ניצב בקירוב. משמע, גינון באופן בו צמחים יכולים לגדול זה מעל זה ולא זה לצד זה, בניגוד לגינון המקובל המקביל למישור הקרקע. הרעיון של גינון אנכי קיים לפחות מאז הגנים התלויים בבבל. כיום, גינון אנכי נפוץ באזור עירוניים, בהם השטח הפנוי לגינה או לחקלאות הוא מוגבל. במקרים אחרים, תפקיד הצמחים הוא לקשט קיר התומך בהם. בנוסף, ישנן טכניקות שונות לניצול יעיל של מים על ידי הזרמתם מצמח לצמח, כאשר הצמחים ממוקמים זה מעל זה. המונח "גינון אנכי" הוטבע על ידי גילברט אליס ביילי בשנת 1915 בספרו "Vertical Farming". המשמעות הנוכחית של המושג שונה: ביילי כתב על גינון תת-קרקעי, והמושג היום מתייחס לגינון בבנייני מגורים עם שימוש באור טבעי. ישנן מערכות הידרופוניות שמאפשרות גידול צמחים זה מעל זה. מערכות כאלה ניתנות לבנייה עצמית, או שניתן לרכוש אותן מוכנות. גינה קהילתית הורטיקולטורה הידרופוניקה צמחי ארץ ישראל אדריכלות נוף חקלאות עירונית מדיה וקבצים בנושא גינון אנכי בוויקישיתוף נטעלי גבירץ, ‏ממחזרים: 6 דברים שאפשר לעשות עם בקבוק פלסטיק, באתר ‏מאקו‏, 26 ביולי 2012 מדריך DIY לבניית מערכת הידרופונית אנכית על קיר לגידול 76 צמחים | כולל תמונות, באתר NatureTech צח יוקד, כאן הכסף גדל על הקירות: המהפכה שתגרום לכם לשכוח מכל מה שידעתם על חקלאות, באתר TheMarker‏, 30 ביולי 2021 Gilbert Ellis Bailey, Vertical farming, E. I. duPont de Nemours Powder Co, 1915 מערכת הידרופונית עם משאבת מים. באתר "בידיים" ערך זה הוא קצרמר בנושא חקלאות. אתם מוזמנים לתרום לוויקיפדיה ולהרחיב אותו.
אוונגרד (פירושונים)

האם התכוונתם ל... אוונגרד – מונח חברתי לתיאור זרמים מהפכניים או שונים אוונגרד (כלי רכב בלתי מאויש) – רכב בלתי מאויש שמשמש את צה"ל אוונגרד קורסק – מועדון כדורגל רוסי אוונגרד אומסק – מועדון הוקי קרח רוסי ברית הפועלים (אוונגרד) – פלג טרוצקיסטי-למברטיסטי שפרש ממצפן בספטמבר 1970 אוונגרד (טיל) – טיל בליסטי בין-יבשתי רוסי (אנ') ואנגארד
החזית הלאומית

האם התכוונתם ל... החזית הלאומית (צרפת) – ידועה גם בשם FN - מפלגת ימין קיצוני בצרפת החזית הלאומית (רומניה) – מפלגה רומנית שייסד ב-1935 אלכסנדרו ואידה-וויבוד החזית הלאומית לשחרור אלג'יריה – ה-FLN החזית הלאומית לשחרור מורו החזית הלאומית לשחרור וייטנאם החזית הלאומית להצלת לוב החזית הלאומית הפלסטינית החזית הלאומית הלבנונית החזית הלאומית המאוחדת החזית הלאומית העיראקית החזית הלאומית האיסלמית – NIF
ריוונג' (אונייה, 1577)

"ריוונג'" (באנגלית: Revenge) הייתה אוניית-מפרשים מלחמתית אנגלית נושאת 34 תותחים מסוג גליאון, שנבנתה והושקה במספנת הצי בדפפורד (אנ') ב-1557. היא הייתה אוניית הדגל של סר פרנסיס דרייק בקרב נגד הארמדה הספרדית ב-1588. שנה אחר כך השתתפה תחת פיקודו בפשיטה בחוף פורטוגל, וב-1590 עמדה בראש הצי של סר מרטין פרובישר (אנ') שיצא אל חופי ספרד כדי ליירט וללכוד אוניות אוצר ספרדיות (אנ') השבות מאמריקה. את עיקר פרסומה קנתה "ריוונג'" בלחימה ההרואית שניהלה עד כניעתה בקרב פְלוֹרֶס (אנ') ב-1591 בפיקודו של סר ריצ'רד גרנוויל. האונייה השבויה לא הגיעה מעולם אל חופי ספרד. בדרכה חזרה נקלעה עם שאר אוניות הצי הספרדי לסערה עזה, פגעה בסלע ליד האי טרסיירה וטבעה על כל צוותה, ספרדים ושבויים אנגליים כאחד. "ריוונג'" היא הראשונה מבין 13 אוניות הצי האנגלי ולימים הצי המלכותי הבריטי שנקראה בשם זה. מדיה וקבצים בנושא ריוונג' בוויקישיתוף מאחר שנבנתה ושירתה לפני הרסטורציה באנגליה של שנת 1660, לא מופיע לפני שמה הכינוי "אוניית הוד-מלכותו". ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
עכנאי

עכנאי היא מילה שמקורה בארמית ומשמעותה נחש. האם התכוונתם ל... עכנאי (סוג) – סוג צמח ממשפחת הזיפניים עכנאי יהודה – מין בסוג עכנאי עכנאי הדור – מין בסוג עכנאי עכנאי שרוע – מין בסוג עכנאי תנורו של עכנאי – סיפור הלכתי מהתלמוד
מונסון (פירושונים)

האם התכוונתם ל... מונסון – זרימות אוויר עונתיות באזור הודו ודרום אסיה מונסון (ספרד) – עיירה בקהילה האוטונומית אראגון, ספרד מונסון (שיר) – שיר של ברי סחרוף אישים: ויליאם מונסון – אדמירל ומדינאי אנגלי לוסיאנו פביאן מונסון – כדורגלן ארגנטינאי פדרו מונסון – כדורגלן ומאמן כדורגל ארגנטינאי שון מונסון – כדורסלן ישראלי אמריקאי מנסון נוה מונוסון
נפת חובי

נפת חוֹבִּי (בגאורגית: ხობის მუნიციპალიტეტი, מילולית: חוֹבִּיס מוּניציפַּליטֵטי) היא נפה במחוז סמגרלו וסוואנתי עילית שבגאורגיה. הנפה ממוקמת במחוז ההיסטורי-גאוגרפי, סמגרלו. הנפה גובלת מצפון-מערב בנפת זוגדידי, מצפון-מזרח בנפת צ'חורוצקו, ממזרח בנפת סנקי, מדרום בנפת צ'וחטאורי, מדרום-מערב בפותי וממערב בים השחור. מדיה וקבצים בנושא נפת חובי בוויקישיתוף אתר האינטרנט הרשמי של נפת חובי www.khobi.ge תמי (თემი)- היא הדרגה הנמוכה ביותר בחלוקה האדמיניסטרטיבית של גאורגיה. המונח מקביל פחות או יותר ל"מועצה אזורית" בישראל או לקומונה בצרפת. אתר הסטטיסטיקות של גאורגיה: אוכלוסיית גאורגיה לפי נפות מאתר www.geostat.ge
טיסה 214 של אסיאנה איירליינס

טיסה 214 של אסיאנה איירליינס הייתה טיסה מסחרית של חברת אסיאנה איירליינס משאנגחאי, סין, לנמל התעופה הבינלאומי של סן פרנסיסקו, הנמצא דרומית לעיר סן פרנסיסקו שבקליפורניה בארצות הברית, עם עצירה בנמל התעופה הבינלאומי של אינצ'ון שבסיאול, קוריאה הדרומית. ב-6 ביולי 2013, במהלך גישה לנחיתה בשדה התעופה של סן פרנסיסקו, התרסק מטוס ה-בואינג 777-200ER שטס בקו זה באותו יום. על הטיסה היו 291 נוסעים ו-16 אנשי צוות, בהם 141 סינים, 77 קוריאנים ו-61 אזרחים אמריקאים. מתוך 307 נוסעי המטוס נהרגו שלושה, וכ-182 נפצעו. מקרה זה היה האירוע הראשון שבו נהרגו נוסעים במטוס ה-777 של חברת בואינג. מטוס הבואינג 777 מספר HL7742, נמסר לאסיאנה איירליינס במרץ 2006. המטוס, בעל שני מנועי PW4000 של פראט אנד ויטני, צבר יותר מ-36,000 שעות טיסה ב-5000 טיסות. למטוסי הבואינג 777 רקורד בטיחות מהטובים בתחום. טיסה 214 המריאה משדה התעופה אינצ'און הנמצא מחוץ לסיאול בשעה 5:04 אחה"צ שעון קוריאה, באיחור של 34 דקות, והייתה מיועדת לנחיתה בנמל התעופה של סן פרנסיסקו ב-11:04 בבוקר (זמן מקומי). ב-6 ביולי 2013, בשעה 11:26 שעון מקומי, בואינג 777-200ER, מספר רישום HL7742, התרסק בנמל התעופה של סן פרנסיסקו (SFO) בעת הנחיתה, בקרבת סף מסלול 28L. מנוע אחד ואזור הזנב ניתקו לחלוטין מכלי הטיס. מייצבי הזנב האנכיים והאופקיים (עלרוד וסבסוב) הגיעו לעצירה מלאה על סף המסלול, עת שאר גוף המטוס נעצר רק כ-610 מטרים משם. עדי ראייה תיארו כדור אש גדול שיצרה ההתרסקות עת נחת המטוס, ופיצוץ משני גדול, דקות לאחר הפגיעה, עם כדור עשן שחור וגדול שעלה מגוף המטוס. מגלשות הפינוי נפתחו בצד אחד של המטוס, ושימשו לפינוי הנוסעים מהמטוס. מערכת נחיתת המכשירים של מסלול 28L לא פעלה בעת ההתרסקות, והגישות התבצעו על ידי גישות ראייה סטנדרטיות, תוך שמזג האוויר הבהיר אפשר זאת. זהו אירוע ההתרסקות השלישי ב-25 שנותיה של חברת אסיאנה שבו היו הרוגים מקרב נוסעי המטוס. סיבת ההתרסקות אינה ידועה, וטרור נשלל כגורם לאירוע. במסיבת עיתונאים שהתקיימה בשדה התעופה סן פרנסיסקו, אישר מפקד מכבי האש של סן פרנסיסקו שישנם שני הרוגים - שניהם סינים, וששתי הגופות נמצאו מחוץ לכלי הטיס. דובר בית החולים הקרוב אמר כי חמישה נמצאים במצב קריטי. בסך הכל, תשעה בתי חולים קיבלו כ-182 פצועים. במסיבת עיתונאים נוספת, דובר שדה התעופה דאג יאקל מסר שאדם אחד עדיין נעדר. מאוחר יותר נמסר שכל הנעדרים נמצאו. שדה התעופה נסגר לכחמש שעות אחרי ההתרסקות, וטיסות נכנסות לשדה הופנו לנמלי תעופה גדולים אחרים באזור מפרץ סן פרנסיסקו, או לסקרמנטו, או ללוס אנג'לס. מאוחר יותר, נפתחו כל המסלולים מלבד המסלול המעורב בהתרסקות והאחד שמקביל אליו. לאחר ניתוח הקופסאות השחורות וצילומי וידאו של עדים ניתן לראות כי המטוס הגיע לנחיתה נמוך ולאט מדי, ב-7 השניות האחרונות שלפני ההתרסקות הטייס ניסה להאיץ אך ללא הצלחה. לטייס לא היה כל ניסיון בהנחתת מטוס מסוג זה, כך מסרה חברת התעופה אסיאנה. עם זאת, צבר הטייס 43 שעות טיסה במטוס מדגם בואינג 777. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. המועצה הלאומית לבטיחות בתעבורה החלה בחקירה ושלחה צוות לזירת האירוע. מדיה וקבצים בנושא טיסה 214 של אסיאנה איירליינס בוויקישיתוף יצחק בן חורין, שני הרוגים בהתרסקות מטוס בסן פרנסיסקו, באתר ynet, 7 ביולי 2013 כך התרסקה טיסת אסיאנה 214, שלב אחר שלב, באתר הארץ, 15 ביולי 2013 תיק התאונה והיסטוריית המטוס של טיסה 214 של אסיאנה איירליינס, באתר Aviation Safety Network (באנגלית)
פרס הרב מימון

פרס הרב מימון לספרות ומחקר תורניים הוא פרס הניתן בתחום הספרות התורנית על ידי "יד הרב מימון" (בתוך מוסד הרב קוק), על שם הרב יהודה לייב פישמן מימון (שר הדתות הראשון של מדינת ישראל, ממקימי תנועת המזרחי). הפרס מוענק מדי שנה ביום הזיכרון לפטירתו והוענק לראשונה ביום ה' בתמוז תשכ"ח. הפרס נועד לעודד מחברים שהשקיעו את זמנם ומרצם במחקר התורני. "עתידה בת קול להיות מפוצצת בראש ההרים ולומר: כל מי שפעל עם אל יבוא ויקבל שכרו...אחד מהם ודאי יהיה הרב מימון שעל שמו וביום פטירתו אנו מעניקים היום את הפרס". בין זוכי הפרס במהלך השנים: הרב שלמה יוסף זוין - על מפעל האנציקלופדיה התלמודית (תשכ"ח), פרופ' שרגא אברמסון על חיבורו "רב ניסים גאון" (תשכ"ט), הרב דוד כהן (הנזיר) - על "מפעליו בתחום המחקר והקבלה", על עריכת אורות הקודש ועל קול הנבואה (תש"ל), הרב יוסף קאפח - על תרגומו למורה הנבוכים (תשל"ב), הרב איסר יהודה אונטרמן על ספרו "שבט מיהודה" (תשל"ג), הרב שאול ישראלי על ספריו "ארץ חמדה" ו"פרקים במחשבת ישראל" (תשל"ד), הרב אליעזר יהודה ולדינברג על ספרו ציץ אליעזר (תשל"ה), הרב עובדיה יוסף (תשל"ו), הרב שמואל ברוך ורנר על ספרו "משפטי שמואל" (תשל"ח), הרב חיים דוב שעוועל (תשל"ט), הרב שמואל תנחום רובינשטיין והרב עזרא בצרי (תשמ"ו), הרב ד"ר מרדכי ברויאר ופרופ' אהרן מירסקי (תשמ"ט), הרב אליהו בקשי דורון ופרופ' נחום רקובר (תש"ן), יהודה קיל (תשנ"א), הרב יהושע מאמאן, פרופ' יהודה רצהבי ומכון מאיר (תשנ"ב), פרופ' זאב לב על מחקריו בפיזיקה והלכה ויונה עמנואל על עריכת המעיין ועל ספריו "ברכת הארץ" ו"יסופר לדור" (תשנ"ו), הרב מרדכי אלון על סדרת "תכלת מרדכי" (תשס"ב), הרב שמואל טל על סדרת ספרי "טל חיים" (תשס"ז), הרב יצחק ידידיה פרנקל, והרב שלמה גורן. מוסף לרגל טקס קבלת הפרס הראשון, הצופה, 19 ביולי 1968. מתוך פרס הרב מימון לספרות ומחקר תורניים יד הרב מימון, 1991, עמ' 20 https://www.nli.org.il/he/newspapers/hzh/1968/07/19/01/article/146 הצופה, 19 ביולי 1968. "פרס הרב מימון" לספרות ומחקרים תורניים הוענק בטקס חגיגי לפרום' ש. אברמסון, הצופה, 26 ביוני 1969. פרס מיימון - ל"נזיר", מעריב, 14 ביולי 1973. פרס הרב מימון לרב יוסף קאפח, דבר, 23 ביוני 1973. פרס מימון לרב אונטרמן, מעריב, 9 ביולי 1973. הזמנה לטקס חלוקת הפרס, מעריב, 30 ביוני 1974. הענקת פרס לסםקטת ומחקר תורניים על הרב י.ל. הכהן מימון ז"ל, מעריב, 16 ביוני 1975. פרס הרב מימון - לראשון לציון, דבר 22 ביוני 1976. הרב שמואל תנחום רובינשטיין והרב עזרא בצרי חתני פרס יד הרב מימון לספרות ומחקר תורניים, ברקאי, תשמ"ז, באתר היברובוקס מעמד הענקת הפפרס לספרות ומחקר תורניים, מעריב, 29 ביוני 1990.
האשטאג

הַאשְׁטָאג (מאנגלית: Hashtag, בהמלצת האקדמיה ללשון העברית: תַּג הַקְבָּצָה) הוא מחרוזת טקסט המשמשת לסימון וקטלוג נושאים ברשתות חברתיות ובאתרים נוספים ברחבי האינטרנט. זוהי דרך מהירה ופשוטה לתייג פוסט, תגובה, תמונה או "ציוץ" (כך נקראת הודעה בטוויטר) ולקשרו לנושא מסוים. תהליך התיוג מתבצע על ידי הוספת סולמית (#) לפני שם הנושא. האשטאג הוצג לראשונה בשנת 2007 על ידי כריס מסינה בשירות המיקרו-בלוגינג טוויטר. טוויטר אימצה את הקונספט ושילבה אותו בפלטפורמה כאמצעי ארגון מידע. ביוני 2013 הוסיפה פייסבוק את השימוש בהאשטאג לתיוג פוסטים. ההאשטאג נכתב כמחרוזת אחת ללא מרווחים, שמתחילה בתו הסולמית (#) (באנגלית: Hash ("האש") ומכאן השם "האשטאג" – בתרגום לעברית: "תגית-האש" / "תגית-סולמית" / "תגית-#") לחיצה על ההאשטאג תוביל לחיפוש כל הציוצים או הפוסטים שהוא כלול בהם. הכלי נמצא בשימוש ברשתות החברתיות טוויטר (לתיוג ציוצים בנושא מסוים), אינסטגרם (לתיוג תמונות בנושא מסוים), ב-Google+, בטלגרם, בלינקדאין ובפייסבוק (שם הוא משמש בעיקר לתיוג נושא). בוטנים ← #בוטנים לחם אחיד ← #לחם_אחיד האקדמיה ללשון העברית ← #האקדמיה_ללשון_העברית Students exchange program → #students_exchange_program / #StudentsExchangeProgram (זוהי דוגמה לשימוש בקאמל קייס) אין חובה למקם את ההאשטאג במקום מסוים (למשל, בסוף הטקסט או בתחילתו), והוא יכול להיות משולב גם בתוך הטקסט עצמו, כחלק ממנו. למשל: שימוש בהאשטאג נעשה גם למטרות שונות מתיוג – למשל, לצורך הוספת רבדים נוספים לטקסט (סאבטקסט). האשטאג משמש גם בצורות אחרות, ולא רק בפוסטים (למשל: דוא"ל, הודעות ומסרונים). במקלדות וירטואליות של מכשירים סלולריים, הגישה לקו התחתון (_) פחות נוחה, ובהם הוא פחות בשימוש. מדיה וקבצים בנושא האשטאג בוויקישיתוף טליה יקר, לפני שיופיעו לכם בפייסבוק: 10 האשטאגים שחייבים להכיר. באתר Geektime‏, 17 ביוני 2013 מריסה מלצר, הניו יורק טיימס, לחצו סולמית: כולם מנצלים את ההאשטאג בשביל לעשות כסף, באתר הארץ, 13 באוקטובר 2014 אושרי ביטון, האשטאג - האם אתה עדיין רלוונטי ב 2018?, באתר אושריב, 22 באפריל 2018 צבי קצבורג, ‏רשמית: ההאשטאג(#) הגיע לפייסבוק, באתר ‏מאקו‏, 12 ביוני 2013 כמילה אחת, או ככמה מילים המופרדות על ידי קו תחתון בין מילה למילה או בעזרת שימוש באות רישית (באותיות לטיניות) בראש כל תיבה.
יעקב הדס-הנדלסמן

יעקב הדס-הנדלסמן (נולד ב-22 באוגוסט 1957) הוא דיפלומט ישראלי המכהן כשגריר ישראל בהונגריה. כיהן בעבר כשגריר ישראל בגרמניה, בירדן ובאיחוד האירופי. הדס-הנדלסמן נולד בתל אביב. למד בתיכון הדתי צייטלין במגמת מזרחנות. לאחר שחרורו משרות של שמונה שנים בצה"ל ב-1983, הצטרף למשרד החוץ. הוא מילא תפקידים דיפלומטיים שונים בממלכה המאוחדת, אוסטריה וטורקיה. הוא היה גם ראש הנציגות הכלכלית בדוחה, בירת קטר, ובין השנים 2003–2006 היה שגריר ישראל בירדן. לאחר מכן שב לישראל ומונה לסגן המנהל הכללי, ראש אגף המזרח התיכון ותהליך השלום. באוגוסט 2011 מונה לשגריר ישראל באיחוד האירופי ולנאט"ו בבריסל. בינואר 2012 החליטה הממשלה למנותו לשגריר ישראל בגרמניה, וב-9 במרץ 2012 נכנס לתפקידו. בסוף אוגוסט 2017 סיים את כהונתו כשגריר והוחלף בתפקיד על ידי ג'רמי יששכרוף. בינואר 2018 מונה לשגריר המיוחד לקיימות ולשינוי אקלים. בשלהי 2019 מונה לשגריר ישראל בהונגריה במקום יוסי עמרני. הדס-הנדלסמן בוגר תואר ראשון ביחסים בינלאומיים ולימודי המזרח התיכון מאוניברסיטת תל אביב ותואר שני בלימודי המזרח התיכון מהאוניברסיטה העברית בירושלים. בוגר תוכנית ״עמיתי רוטשילד״. יעקב הדס-הנדלסמן נשוי ואב לשלושה בנים. משרד החוץ הודיע על מינוי ארבעה שגרירים חדשים, באתר ynet, 19 בדצמבר 2010 מינויים בשירות החוץ - שגריר ישראל בהונגריה, באתר משרד ראש הממשלה, 27 באוקטובר 2019
אדריכלות נורמנית

האדריכלות הנורמנית הייתה ההמשך של האדריכלות הרומנסקית והכילה אלמנטים אדריכליים שמאוחר יותר יובאו לכדי בשלות באדריכלות הגותית. אדריכלות זו כללה קמרון צלעות ושימוש חלקי בקשת מחודדת. החזיתות הנורמניות השפיעו על חזית בזיליקת סן-דני. האדריכלות הנורמנית התבטאה לצד מבני דת גם בטירות וביצורי אבן. מצודת לונדון טירת דרהאם קתדרלת דרהאם קתדרלת וינצ'סטר קתדרלת אילי אדריכלות רומנסקית אדריכלות גותית אנגלית אדריכלות אנגלו-סקסונית מדיה וקבצים בנושא אדריכלות נורמנית בוויקישיתוף topic/Anglo-Norman-style אדריכלות נורמנית, באתר אנציקלופדיה בריטניקה (באנגלית) ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.
רופא אליל

רופא אליל הוא כינוי לאדם הטוען ליכולת ריפוי כביכול של מחלות, שבתרבויות מסוימות מאמינים כי הן נגרמו על ידי כישוף. הם משתמשים בשיטות טיפול מסורתיות עממיות במהלך פעילותם, כגון טקסים, מאגיה ואמונות טפלות. כיום פעילות זו רווחת בעיקר במדינות העולם השלישי, בקרב כהנים שמאניסטים, אם כי כהנים/רופאים אלו עושים שימוש גם בצמחי מרפא ובתרופות טבעיות. לעיתים משמש הכינוי 'רופא אליל' כמילת גנאי לתיאור רופא כושל. בנוסף, הביטוי מיוחס לאנשים המשתמשים בריפוי עממי ולא ברפואה המודרנית המבוססת ראיות. לעיתים משתמשים במונח זה מבקרי הרפואה האלטרנטיבית, להבעת ביקורת על מדעיות התחום. ב- 30 בינואר 2019 חשף האו"ם כי נרצחו עשרה ילדים באפריקה על ידי רופאי אליל למטרות הכנת שיקויים "מביאי מזל".[דרושה הבהרה] המונח נזכר בתנ"ך לראשונה בספר איוב: וְֽאוּלָ֗ם אַתֶּ֥ם טֹֽפְלֵי־שָׁ֑קֶר, רֹפְאֵ֖י אֱלִ֣ל כֻּלְּכֶֽם׃ — פרק י"ג פסוק ד' ביאור: איוב האשים את רעיו, אשר באו לנחמו, שדברי הניחומים שלהם מנחמים כמו שרופא אליל מרפא. התלמוד דן בפסוק הזה ומביא שני פירושים למילה "אלל" ששניהם רחוקים מהמשמעות המקובלת (המילה נכתבת בכתיב חסר ולכן אין מדובר ברופא אליל, במשמעות של מזמן אלילים / אלי שקר): בעת הפשטת עור הבהמה השחוטה בעזרת סכין, הסכין גם חותכת חלק מהבשר יחד עם העור. פירוש זה נדחה. 'מרתקא'. גיד בצוואר שחיתוכו הורג את הבהמה. כך איוב מאשים את רעיו שהם מנחמים אותו כמו רופא שמנסה לרפא בהמה על ידי החזרת האלל למקומו, שזה חסר תוחלת. אמנם השימוש במושג זה במשמעותו המודרנית תועד לראשונה ב-1718, כאשר פרנסיס הצ'ינסון השתמש בו בספרו. בתקופה זו היו הרופאים האלילים נפוצים גם באירופה ובפרט באנגליה, והבטיחו לחולים לרפא מחלות שהטיל עליהם השטן. כיום ידועים בשם "רופאי אליל" כהנים שמאניסטים, שמאמינים בהשגת קשר עם היקום המקביל והבלתי נראה של הרוחות, על מנת להשיג את תמיכתן בניהול עניינם של בני האדם, ובפרט בריפוי מחלות. השימוש הראשון במושג "רופא אליל" לתיאור כהנים שמאניסטים באפריקה נעשה בשנת 1836 בספרו של רוברט מונטגומרי מרטין. עם זאת, המונח "רופא אליל" עלול להאיר באור שלילי מסורת ריפוי שעשויה להיות אפקטיבית ולגיטימית, שכן היא כוללת גם שימוש בצמחי מרפא ותרופות טבעיות לריפוי מחלות ולטיהור פיזי ורוחני. לכן בפעילותו של "רופא אליל", חייבת להתקיים ההבחנה בין מאגיה שחורה שמבוצעת למען רווח אישי, כספי או כל אינטרס אנוכי אחר, לבין מאגיה לבנה שבאה על מנת לרפא אנשים, לטהר את גופם ונשמתם, לעזור להם לצאת מקשיים וסבל. שמאניזם רפואת ימי הביניים הילינג מדיום (תקשור) מדיה וקבצים בנושא רפואת אליל (רפואה מסורתית) בוויקישיתוף הניו יורק טיימס, רופא האליל מאבחן מחלות עם סודה ומרפא בעזרת צמחים. אם אין כסף אפשר לשלם לו בעזים, באתר הארץ, 12 במרץ 2019 רופאי אליל באתר אנציקלופדיה.קום (באנגלית) חשד באפריקה: 10 ילדים נרצחו למטרות כישוף, באתר ynet, 31 בינואר 2019 מסכת חולין דף קכ"א עמוד א' An Historical Essay concerning Witchcraft. With Observations upon Matters of Fact: tending to clear the texts of the Sacred Scriptures, and confute the vulgar Errors about that Point, Francis Hutchinson, Printed for R. Knaplock and D. Midwinter, London, 1718. MacKay, Charles (1980). Extraordinary Popular Delusions and the Madness of Crowds (with a foreword by Andrew Tobias, 1841). New York: Harmony Books. ISBN 978-0-517-54123-4. OCLC 5750576. Martin, Robert Montgomery (1836). History of Southern Africa comprising the Cape of Good Hope, Mauritius, Seychelles, &c. London: J. Mortimer.
A Rush of Blood to the Head

A Rush of Blood to the Head (בעברית: זרימת דם לראש) הוא אלבומה השני של להקת הרוק הבריטית קולדפליי, שיצא באוגוסט 2002, כשנתיים לאחר אלבום הבכורה המצליח Parachutes, שיצא בשנת 2000. בשנת 2012, מגזין הרולינג סטון ערך בשנית את רשימת "500 האלבומים הגדולים בכל הזמנים" ודירג את האלבום במקום ה-466. מגזין הרולינג סטון דירגו את האלבום במקום ה-324 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שני גרסאות שנוצרו בעבר. מגזין Spin כלל את האלבום במקום ה-278 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2019. פרס גראמי 2003 - אלבום האלטרנטיב הטוב ביותר. פרסי המוזיקה הבריטית 2003 (Brit Awards 2003) - האלבום הבריטי הטוב ביותר. פרס גראמי 2003 - הביצוע הטוב ביותר להרכב רוק, על השיר "In My Place". פרס גראמי 2004 - להיט השנה (Record Of The Year), על השיר "Clocks". The Billboard 200 - מצעד האלבומים האמריקאי, מקום 5. מידע על האלבום A Rush of Blood to the Head באתר MusicBrainz מידע על האלבום A Rush of Blood to the Head באתר AllMusic האלבום A Rush of Blood to the Head באתר Discogs האלבום A Rush of Blood to the Head באתר ספוטיפיי האלבום A Rush of Blood to the Head באתר דיזר האלבום A Rush of Blood to the Head באתר אפל מיוזיק האלבום A Rush of Blood to the Head באתר טיידל האלבום A Rush of Blood to the Head באתר יוטיוב אתר ישראלי על האלבום, מבית וואלה!(הקישור אינו פעיל) Breihan, Tom (21 באפריל 2023). "The Number Ones: Coldplay's "Viva la Vida"". Stereogum. נבדק ב-21 באפריל 2023. For [A Rush of Blood to the Head], the band...[moved] instead toward a vast and glossy version of Unforgettable Fire-style messianic arena rock... {{cite web}}: (עזרה) Greatest Albums List (Published 2003) - Rolling Stone, web.archive.org, ‏2020-11-03 Rolling Stone, Rolling Stone, The 500 Greatest Albums of All Time, Rolling Stone, ‏2020-09-22 (באנגלית אמריקאית) SPIN Staff, The 300 Best Albums of the Past 30 Years (1985-2014), SPIN, ‏2015-05-11 (באנגלית אמריקאית)
אבחזית

אַבְּחָזִית (аҧсуа бызшǝа, аҧсшǝа) היא השפה המדוברת במחוז הבדלני אבחזיה שבגאורגיה. משתייכת למשפחת השפות הקווקזיות, ותחת הגדרה זו למשפחת השפות הקווקזיות הצפון-מערביות שכוללות את השפות הצ'רקסית, האבחזית והאבזית. השפה נמצאת על אותו "ענף" משפחתי לצד האבזית, והן יוצרות את הענף אבחזית-אבזית. השפה מדוברת על ידי כ-80,000 דוברים באבחזיה עצמה ועוד כ-20,000 דוברים בגאורגיה שמחוץ למחוז אבחזיה, כמו גם על ידי כ-500,000 דוברים בצפון-מזרח טורקיה. שפה זו היא השפה הרשמית במחוז אבחזיה, ולא הגאורגית כבשאר מחוזות גאורגיה. אבחזית באתר אתנולוג
הרפתקאות מקס

הרפתקאות מקס (באנגלית Max Adventures או Paddle Pop Adventures) היא סדרת הנפשה ממוחשבת תאילנדית בכיכוב מקס האריה, הקמע של מותג השלגונים האוסטרלי "Paddle Pop" (אנ'). מקס הוא אריה יתום מאביו, מאסטר הצללים שפלש לממלכה הרג את אביו, בזמן הריגת אביו אמו שלחה אותו ביחד עם הפרופסור למשפחה חורגת של לוטרות ושם פוגש לביאה בשם ליאונה, יחד בכל העונות הוא צריך לעשות הרבה משימות ושיטות לחימה כדי להביס את מאסטר הצללים. מקס (בהמשך נקרא כף בוץ) - אריה, הדמות הראשית בסדרה. ליאונה - לביאה, חברה של מקס. פרופסור היגה - ינשוף חכם וחבר של מקס. גנרל קארה - פיל וחברו של מקס, מגושם ואוהב לאכול. מאסטר הצללים - הנבל הראשי בסדרה, למד כוחות אפלים ולוקח את הקריסטלים בכל עונה כדי לחזק את עצמו, מקס חייב להביס אותו בסוף העונות. קינג קוברה - נחש קוברה בעל ידיים, עוזרו של מאסטר הצללים. טייגר חאן - טיגריס בנגלי, עוזרו של מאסטר הצללים. התנין - תנין שנשכר על ידי מלך התנינים וקינג קוברה כדי לשדוד את דוב הספיר. ליידי פוקס - שועלה ורודה, באור הירח היא הפכה למפלצת וחטפה את פון, הובסה על ידי מקס וליאונה. רקס - דודו של מקס, קינא מאוד באחינו מקס ובגד באחיו המלך הקודם, כיום הוא משתף פעולה עם מאסטר הצללים. פון אגרוף הברק - קופיף צעיר שנחטף על ידי פוקס, תלמידו של מאסטר לונג. יוקי - נשרית, אימנה את מקס שיטות לחימה. קאו טום - דוב מגושם, התנינים הם אויביו המושבעים ששדדו את דוב הספיר. מאסטר לונג - המאסטר של הקופים ושל פון לימד את מקס את הזריזות. טוויץ' וספייק - קיפוד וזיקית, אחים חורגים של מקס. הרפתקאות מקס - הסרט - איחד את כל פרקי העונה השנייה, יצא בישראל ב-1 בדצמבר 2012. הרפתקאות מקס והדינוזאורים - איחד את כל פרקי העונה הרביעית, יצא בישראל ב-2 בינואר 2013. מקס האריה בממלכת הקסמים - איחד את כל פרקי העונה החמישית יצא ב-2014 מקס בעולם המים - איחד את כל פרקי העונה השישית יצא ב-2015 "הרפתקאות מקס", במסד הנתונים הקולנועיים IMDb (באנגלית)